open-index/open-wikipedia-markdown huggingface dataset:
Celosvetová esperantská mládežnícka organizácia

náhľad

**Svetová esperantská mládežnícka organizácia** (, skratka **TEJO**) je svetová organizácia mladých esperantistov. Bola založená v roku 1938 pod názvom *Tutmonda Junular-Organizo* („Svetová mládežnícka organizácia“), na používanie svojho súčasného mena prešla v roku 1952. Roku 1956 sa zlúčila so Svetovým esperantským zväzom (UEA) a stala sa jeho mládežníckou sekciou. Od roku 1971 sú financie aj správa TEJO už plne integrované do štruktúr UEA. V posledných rokoch sa ale opäť objavujú snahy o čiastočné osamostatnenie a právnu nezávislosť, predovšetkým vzhľadom na jednoduchšie čerpanie grantov a dotácií.

Svetová esperantská mládež je kultúrnou, vzdelávacou a jazykovo politickou organizáciou, ktorá zabezpečuje stretnutia, vzdelávacie programy a ďalšie využívanie medzinárodného jazyka esperanto. Medzi jej ciele patrí obhajoba a podpora tém ako sú kultúrne bohatstvo jazykovej rozmanitosti, ľudské práva aplikované v oblasti jazykov menšín a vzájomné porozumenie s cieľom uľahčiť prístup k medzinárodným kontaktom.

Každý rok sa pod hlavičkou TEJO uskutočňuje Medzinárodný mládežnícky kongres (*Internacia Junulara Kongreso*), vždy v inej krajine. Každé IJK trvá približne týždeň a jeho program zahŕňa koncerty, prednášky a prezentácie, výlety a aj čas na odpočinok a neformálne rozprávanie s priateľmi. V posledných rokoch sa mládežnícke kongresy konali v poľskom Zakopanom (2005), bosnianskom Sarajeve (2006), vietnamskom Hanoji (2007) a maďarskom Szombathely (2008). Od 18. do 25. júla 2009 sa Medzinárodný kongres esperantské mládeže na návrh Českej esperantskej mládeže konal v českom Liberci.

Svetová esperantská mládež tiež od roku 1974 zabezpečuje chod služby Pasporta Servo, ktorá umožňuje používateľom esperanta cestovať po celom svete a ubytovať sa pritom u esperantistov, ktorí sa nechali zapísať do vydávaného zoznamu.

Z publikačnej činnosti je významný časopis Kontakto („Kontakt“), ktorý vychádza šesťkrát ročne a pojednáva v esperante o rôznych témach bežného života. Obsahuje tiež časť o dianí v organizácii a esperantskom hnutí, ktorá predtým vychádzala ako samostatný spravodaj TEJO Tutmonde („TEJO celosvetovo“).

V jednotlivých krajinách sveta je TEJO zastúpené svojimi krajinskými sekciami, ktoré vykonávajú činnosť na svojom území a majú právo nominovať svojich zástupcov do výboru TEJO. Na Slovensku plní túto úlohu Slovenská esperantská mládež.

## Pozri aj
* Svetový esperantský zväz

## Externé odkazy
* Oficiálna stránka

## Zdroj
* 

Kategória:Esperantské organizácie
Kategória:Organizácie založené v 1938

Kategória:Mládežnícke organizácie
Adaptácia (kybernetika)

**Adaptácia v kybernetike** je schopnosť živých organizmov prispôsobovať sa zmenám okolitého prostredia, aplikovaná na technické systémy. Ak je schopný adaptácie riadiaci systém, označuje sa ako adaptívny, ak riadiaci algoritmus, hovoríme o adaptívnom riadení. Zmena prostredia mení správanie systému, ktorý (ak je adaptívny, alebo má adaptívne algoritmy) je na túto zmenu schopný reagovať. Pri úprave činnosti sa využívajú nielen aktuálne informácie o zmene prostredia, ale i údaje o týchto zmenách uložené v pamäti. Ich veľký objem môže proces adaptácie spomaliť, preto sa obyčajne najstaršie údaje po určitom časovom intervale zo systému mažú ("zabúdajú sa").

## Zdroj
* 

Kategória:Kybernetika
Universidade Estadual de Feira de Santana

thumb|Univerzita vstup
**Universidade Estadual de Feira de Santana** alebo (**Universidade de Feira de Santana** skrátene **UEFS**) je  významná verejná univerzita v Feira de Santana. Bola založená roku 1976 v Feira de Santana v štáte Bahia v Brazílii. 

## Iné projekty

## Externé odkazy
* Webová stránka UEFS  

Kategória:Univerzity v Brazílii
Dihydrogencitrát vápenatý

**Dihydrogéncitrát vápenatý**, (Ca[C3H5O(COOH)2COO]2) je jedna z troch vápenatých solí kyseliny citrónovej. Používa sa ako spevňujúce činidlo v potravinách, ako regulátor kyslosti a sekvestrant. V potravinárskom priemysle býva označovaný ako prídavná látka **E333ii**.

## Pozri aj
* Hydrogéncitrát vápenatý
* Citrát trivápenatý

## Zdroj

vápenatý
Kategória:Zlúčeniny vápnika
Kategória:Potravinárske aditíva
333 ii
Hydrogencitrát vápenatý

**Hydrogéncitrát vápenatý**, (CaC3H5O(COO)2COOH) je jedna z troch vápenatých solí kyseliny citrónovej. V potravinárskom priemysle sa používa (býva označovaný ako prídavná látka **E333i**) ako regulátor kyslosti a sekvestrant.

## Pozri aj
* Dihydrogéncitrát vápenatý
* Citrát trivápenatý

## Zdroj

vápenatý
Kategória:Zlúčeniny vápnika
Kategória:Potravinárske aditíva
333 i
Kolyma (rieka)

**Kolyma** () je rieka v severovýchodnej časti Sibíri. Preteká Magadanskou oblasťou a Jakutskou republikou v Rusku. Je dlhá 2 129 km. Povodie rieky je 643 000 km² a zasahuje aj na územie Čukotského autonómneho okruhu.

## Geografia
Vzniká sútokom zdrojníc Ajan-Jurjach a Kulu v Magadanskej oblasti. Zdrojnica pramení na svahoch Chalkanského chrbta. Na hornom toku nad ústím Bachapče tečie v úzkej a hlbokej doline Čerského pohoria. V tomto úseku sa v koryte vyskytujú kaskády a riečne prahy. Najvýznamnejšie z nich sú Prižimajuščij a Dlinnyj porog nad ústím Bachapče. Na strednom toku je dolina široká. Na dolnom toku v dĺžke 1150 km preteká Kolymskou nížinou, kde je ľavý breh nížinatý a pravý miestami hornatý. Koryto je veľmi členité a rozdeľuje sa na mnoho ramien. Ústi do Kolymského zálivu vo Východosibírskom mori troma hlavnými ramenami, z ktorých Kolymskaja umožňuje vodnú dopravu. Ďalšie dve ramená sú Pochodskoje a Čukočja. Dĺžka delty je 110 km a rozloha 3 000 km².

### Prítoky
* Horný tok
** Sprava - Kulu (zdrojnica), Bachapča, Detrin.
** Zľava - Ajan-Jurjach (zdrojnica).
* Stredný tok
** Sprava - Bujunda, Balygyčan, Sugoj, Korkodon.
** Zľava - Sejmčan.
* Dolný tok
** Sprava - Berjozovka, Omolon, Aňuj.
** Zľava - Popovka, Jasačnaja, Ožogina, Sededema.

## Vodný režim
Zdrojom vody sú snehové (47%) a dažďové (42%) zrážky a podzemná voda (11%). Priemerný ročný prietok vody u Srednekolymska vo vzdialenosti 641 km od ústia predstavuje 2 250 m³/s, maximálny prietok dosahuje 25 100 m³/s v júni a minimálne 23,5 m³/s v apríli). Prietok v ústí je 3 900 m³/s, čo predstavuje ročný odtok 123 km³. Ročne unáša 5,5 Mt pevných usadenín. Zamŕza v polovici októbra zriedka už na konci septembra. Pred úplným zamrznutím dva dni až mesiac unáša ľadové kryhy a ľadovú triešť, ktorá sa môže v niektorých miestach hromadiť. Rozmŕza v druhej polovici mája až na začiatku júna a opäť 2 až 18 dní nesie ľad, ktorý môže vytvárať zátarasy. Od polovice mája do septembra dosahuje najvyšší stav. Rozsah kolísania hladiny predstavuje až 14 m.

## Význam
Vodná doprava je možná od ústia rieky Bachapča, pravidelná doprava od Usť-Srednekanu a to počas 3 až 3,5 mesiaca. Hlavné prístavy sú Usť-Srednekan, Zyrjanka a v ústí sú to Čerskij a Zeljonyj Mys. Nad ústím pri Debine bola vybudovaná Kolymská vodná elektráreň. Na dolnom toku je rozvinutý rybolov, pričom medzi najbežnejšie druhy patria (sih malý, muksun, sih severný, nelma obyčajná, síh omul). V povodí rieky sú náleziská zlata.

## Zdroje
* Davydov LK, *Hydrogeografia ZSSR, č 2*, Leningrad 1955, (Давыдов Л. К., Гидрография СССР, ч. 2, Л., 1955)
* Zalogin BS, Rodionov NA, *Oblasti ústia riek v ZSSR*, Moskva 1969, (Залогин Б. С., Родионов Н. А., Устьевые области рек СССР, М., 1969)
* *Zdroje povrchových vôd v ZSSR*, 19. diel - severovýchod, Leningrad 1969, (Ресурсы поверхностных вод СССР, т. 19 - Северо-Восток, Л., 1969)
* Domanickij AP, Dubrovina RG, Isajeva AI, *Rieky a jazerá Sovietskeho zväzu*, Leningrad 1971, (Доманицкий А. П., Дубровина Р. Г., Исаева А. И., Реки и озёра Советского Союза , Л., 1971)

## Zdroj
*

Kategória:Rieky v ázijskej časti Ruska
Kategória:Prítoky Východosibírskeha mora
Kategória:Povodie Kolymy
Ragby

**Ragby** alebo staršie **rugby** môže byť:
* v užšom zmysle: loptová hra hraná podľa pravidiel Rugby Football Union, pozri ragby (Rugby Union)
* v širšom zmysle: skupina loptových hier príbuzných s vyššie uvedenou hrou, pozri ragby (skupina hier)

## Poznámky


## Pozri aj
*podhladinové ragby
*rugby
Zoznam kráľov Dánska

thumb|upright|Dánsky kráľovský znak
**Zoznam kráľov Dánska** je zoznam všetkých panovníkov, ktorí vládli na území dnešného Dánska. Uvedení sú vikingskí náčelníci (pololegendárni i historickí) i králi (vládcovia Dánskeho kráľovstva, neskôr Kalmarskej únie, potom Dánsko-Nórska) a kniežatá (Šlezvicka a Holštajnska).

Všetci panovníci pred Gormom Starým sú pokladaní spolovice za historické postavy a spolovice výtvor legiend.

## Dánski králi

## Externé odkazy
* Oficiálna stránka dánskej kráľovskej rodiny  
* Životopisy  

## Zdroj

Kategória:Dejiny Dánska
Dánsko

Králi
Dánsko
Majstrovstvá Európy v hádzanej žien 2006

**Majstrovstvá Európy v hádzanej žien 2006** boli v poradí 7. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v 4 švédskych mestách: Göteborg, Malmö, Skövde a Štokholm, od 7.17. decembra 2006, za účasti 16 tímov. Nórsko získalo už svoj tretí titul, keď vo finále zvíťazilo nad Ruskom. Pre Rusko to bol najlepší výsledok na ME. 

Tento turnaj dosiahol televízny rekord v sledovanosti, keď bol vysielaný vo viac ako 60 krajinách a spolu ho videlo 440 miliónov divákov. 
 
## Kvalifikácia

Pozn:  sa kvalifikovalo na ME ešte ako .

## Arény

## Nasadenie do výkonnostných košov
Družstvá pred žrebovaním, ktoré sa uskutočnilo 6. júla 2006,
boli nasadené v nasledujúcich výkonnostných košoch:

## Výsledky
### Základné skupiny

#### Skupina A

#### Skupina B

#### Skupina C

#### Skupina D

### Nadstavbové skupiny

#### Skupina I

#### Skupina II

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Pozri aj
* Majstrovstvá Európy v hádzanej mužov 2006

## Externé odkazy
* Oficiálna stránka ME 2006 /
* Oficiálna stránka Európskej hádzanárskej federácie 
* ME 2002 na stránke EHF 
* Buletín finálového dňa ME 2006 
* 

## Zdroje
* ME 2006 na oficiálnej stránke EHF 
* ME 2006 na ehf-euro.com 
* ME 2006 na stránke todor66.com 
* ME 2006 na stránke the-sports.org 

Kategória:Hádzaná v 2006
Kategória:Majstrovstvá Európy v hádzanej žien
Hádzaná
ADO Den Haag

náhľad|Klubový znak
**Alles Door Oefening Den Haag** tiež známy pod skráteným názvom **ADO Den Haag** je klub pochádzajúci z mesta Haag, 3. najväčšieho mesta v Holandsku. Založený bol v roku 1905 pod názvom *ADO*, neskôr v roku 1971 sa spojil s mestským rivalom a bol premenovaný na *FC Den Haag*. Súčasný názov klubu pochádza z roku 1996.

Klub momentálne hráva najvyššiu domácu súťaž Eredivisie. Domáce zápasy hráva na štadióne Cars Jeans Stadion, ktorý má kapacitu 15 000 miest. Hymnou tímu je skladba s názvom *Oh Oh Den Haag*.

V minulosti v klube hrali aj dvaja slovenskí reprezentanti František Kubík a Csaba Horváth.

## Tréneri

## Externé odkazy
* Oficiálna stránka klubu 

## Zdroj

Kategória:Holandské futbalové kluby
Kategória:Futbalové kluby založené v 1905
Adaptácia (psychológia)

**Adaptácia v psychológii** je proces aktívneho prispôsobovania sa človeka (v tomto prípade jeho osobnosti, resp. sociálneho správania) zmeneným podmienkam vonkajšieho prostredia a následným životným situáciám tak, aby dokázal v danom prostredí ideálne žiť a pracovať. Adaptácia na konkrétnu zmenu je vysoko individuálna a závisí od genetických dispozícií, výchovy, vzdelania, momentálneho fyzického i psychického stavu jedinca a mnohých ďalších faktorov. Adaptácia prebieha na mnohých úrovniach - od molekulárnej až po sociálnu, pričom hlavným riadiacim centrom je centrálny nervový systém. Nepriaznivé vplyvy pôsobiace na jedinca sa označujú všeobecne ako stres. Úlohou psychológie je pomáhať človeku tieto stavy zvládnuť (ak to sám nedokáže), adaptovať sa na novú situáciu.

Adaptácia na určitú životnú situáciu môže byť:
* *primeraná*
* *neprimeraná*
Neprimeraná adaptácia môže mať rôzne formy; od miernych, ktorým sa venuje klinický psychológ, až po závažnejšie psychické poruchy, ktorých liečbou sa zaoberá psychiater.

## Zdroj
* 

Kategória:Psychológia
Taišó

**Taišó** (jap. 大正) môže byť:
* cisár Jošihito
* obdobie vlády cisára Jošihita (1912–1926), pozri Obdobie Taišó
* japonské vydanie textov budhistického kánonu, pozri Taišó šinšú daizókjó
* súkromná budhistická univerzita, pozri Taišó daigaku
* miestny obvod v Osake, pozri Taišó (Osaka)
STS-66

**STS-66** bola misia raketoplánu *[[Atlantis (raketoplán)|Atlantis]]*. Celkovo išlo o 66. misiu raketoplánu do vesmíru a 13. pre *Atlantis*. Cieľom letu bolo vynesenie satelitov Atlas-3 a CRISTA-SPAS na obežnú dráhu.

## Posádka
*  Donald R. McMonagle (3) – veliteľ
*  Curtis L. Brown, Jr. (2) – pilot
*  Ellen Ochoaová (2) – prvý letový špecialista
*  Joseph R. Tanner (1) – druhý letový špecialista
*  Jean-François Clervoy (1) – tretí letový špecialista, ESA
*  Scott E. Parazynski (1) – štvrtý letový špecialista

V zátvorkách je uvedený celkový počet letov do vesmíru vrátane tejto misie.

## Priebeh letu v obrázkoch

Súbor:STS066 Launch.jpg|Štart misie STS-66, 3. november 1994
Súbor:STS-66 Spas.jpg|Uchopenie satelitu SPAS pomocou manipulačného ramena RMS
Súbor:STS66 Ochoa.jpg|Astronauti Ellen Ochoaová a Donald McMonagle v kabíne raketoplánu *Atlantis*, 14. november 1994
Súbor:STS66 Landing.jpg|Pristátie *Atlantisu*, 14. november 1994


## Zdroj

Kategória:Program Space Shuttle
Kategória:Kozmické lety s ľudskou posádkou
Kategória:Vedecké kozmické misie
Kategória:Kozmonautika v 1994
VSŽ Košice v sezóne 1973/1974

**[[HC Košice|VSŽ Košice]] v sezóne [[Česko-slovenská hokejová liga 1973/1974|1973/1974]]** hral desiatu sezónu v I. ligy, ktorá bola zároveň jej 31. sezónou. Priaznivci košického hokeja si jubileum 10. sezóny medzi česko-slovenskou elitou pripomenuli na slávnosti za prítomnosti delegácie Česko-slovenského zväzu ľadového hokeja (ČSZĽH), na ktorej nechýbal ani jej predseda Zdeněk Andršt.Trénermi boli Ladislav Horský a Juraj Ferenc30. októbra 1973 v 16. kole Vincent Lukáč v domácom zápase proti Motoru České Budějovice strelil jubilejný 1 000 gól Košíc v I. lige. Tím Východoslovenských železiarní obsadil 6.miesto z 12-tich a prvýkrát v histórii mal kladné skóre (148:139) a aj priznivejši počet víťazstiev ku prehrám (19 – 18). Takisto v sezóne prvýkrát obsadil lepšie miesto ako Slovan Bratislava, ktorý finišoval na 7. priečke. Slovan Bratislava bol porazený Košicami aj vo finále Slovenského pohára. Pohár prvýkrát putoval na východ Slovenska do Košic.Víťaztvo v 1. lige a titul majstra Česko-Slovenska získala Dukla Jihlava. Z ligy zostúpil VTŽ Chomutov.

## Sezóna
### Káder
* **Brankári:**  Svitana, Rozsypal
* **Hráči v poli:**  Faith, M. Gregor, Šterbák, Šupler, Šandrik, Repašský, Smerčiak, Brunclík, Čapek, Bačo, Onofrej, Kőver, Lach, I. Lukáč, Brtaň, Kolláth, Hegyi, V. Lukáč.
* **Tréner:** Ladislav Horský a Juraj Ferenc

### Liga
#### Herný systém
Liga sa hrala systémom 12 tímov, kde každý s každým odohral 2 zápasy vonku a 2 zápasy doma.

#### Zápasy

#### Konečné poradie

## Externé odkazy
* avlh.cz
* hckosice.sk
* hckefans.blog.cz - HC Košice - Pride of East
* eliteprospects.com
* Stránky venované česko-slovenskej hokejovej lige 
* História československého a českého hokeja 
* cs.wikipedia.org 

Kategória:Ľadový hokej v 1973
Kategória:Ľadový hokej v 1974
Kategória:Sezóny HC Košice
Regionálny rozvoj

**Regionálny rozvoj** vo všeobecnosti zahŕňa sociálne a ekonomické procesy, ktoré prebiehajú v prírodno-spoločenskom prostredí regiónu a ktoré by mali využívať, ale aj rešpektovať možnosti, osobitosti a predpoklady daného regiónu.

Podľa praktického chápania je regionálnym rozvojom myslené cielené využívanie ako aj zvyšovanie potenciálu regiónu. To vzniká v dôsledku priestorového zabezpečenia čo najpriaznivejších podmienok socioekonomických aktivít a prírodných zdrojov. Zvyšovanie a cielené využívanie sa prejavuje lepšou konkurencieschopnosťou súkromného sektoru, životnou úrovňou, životným prostredím a inými javmi. Existujú ukazovatele, ktorými možno hodnotiť potenciál regiónu. Medzi tieto ukazovate patrí HDP, HDI, mzda, vzdelanostná štruktúra a infraštruktúra. Potenciál v oblasti fyzickej geografie možno hodnotiť množstvom nerastných surovín, stavom ovzdušia, pôd a vody. Takéto chápanie regionálneho rozvoja prevažuje v neakademických inštitúciách (napr. úradoch verejnej správy) a má úzke prepojenie na regionálnu politiku.

Akademický prístup rozumie pod pojmom regionálny rozvoj aplikáciu vedných odborov, najmä ekonomiky, geografie a sociológie, pričom tieto javy a procesy riešia v regióne. Tieto javy a procesy sú ovplyvnené fyzicko-geografickými, ekonomickými a sociálnymi podmienkami v danom regióne. Hlavnou obsahovou stránkou je hľadanie zákonitostí pri rozmiestňovaní ekonomických činností, osídľovania územia a hľadanie nástrojov na ovplyvňovanie týchto procesov. Toto akademické chápanie regionálneho rozvoja býva nazývané regionalistika alebo regionálna veda. Toto pomenovanie však nie je správne, pretože regionalistika je len jedným zo smerov výskumu regionálneho rozvoja. 

Regionálny rozvoj je taktiež definovaný v Zákone o podpore regionálneho rozvoja a to nasledovne: *"regionálny rozvoj je súbor sociálnych, hospodárskych, kultúrnych a environmentálnych procesov a vzťahov, ktoré prebiehajú v regióne a ktoré prispievajú k zvyšovaniu jeho konkurencieschopnosti, trvalému hospodárskemu rozvoju, sociálnemu rozvoju a územnému rozvoju a k vyrovnávaniu hospodárskych rozdielov a sociálnych rozdielov medzi regiónmi."*

## Referencie


Kategória:Ekonomická geografia
Kategória:Regionálna geografia
Kategória:Regióny
Kategória:Sociologická terminológia
VSŽ Košice v sezóne 1974/1975

**[[HC Košice|VSŽ Košice]] v sezóne [[Česko-slovenská hokejová liga 1974/1975|1974/1975]]** hrali už svoju jedenástu sezónu v I. lige, ktorá písala už 32.kapitolu, 32. ročník. Telovýchovná Jednota VSŽ Košice sa umiestnila v tejto sezóne na 10. mieste, čo bolo v jeho doterajšej histórii najhoršie umiestnenie. Ani mládežnícky hokej nedosahoval výraznejšie výsledky. A-dorast TJ VSŽ v lige obsadil štvrté miesto, B-dorast na Krajských majstrovstvách skončil na striebornej priečke a žiaci (SŽ a MŽ) vo svojich skupinách na druhom až štvrtom mieste. Tréneri sa preto snažili do A-tímu zakomponovať hráčov z juniorky, na čele s Jozefom Lukáčom a brankárom Michalom Oreničom.
Po sezóne boli tréneri Ladislav Horský a Juraj Ferenc nahradení dvojicou Pavol Zábojník a Tibor Ágh.
Majstrom sa stalo SONP Kladno. Vypadol Gottwaldov.

## Sezóna
### Káder
* **Brankári:**  Svitana, Orenič
* **Hráči v poli:** Brunclík, Faith, Kolláth, Brtáň, V. Lukáč, J. Lukáč, I. Lukáč, Bačo, Mažgút, Čapek, Petričko, Repašský, J. Žec, Hegyi, Onofrej, Smerčiak, Šándrik, Brusil, Spodniak.
* **Tréner:** Ladislav Horský a Juraj Ferenc
### Liga
#### Herný systém
Liga sa hrala systémom 12 tímov, kde každý s každým odohral 2 zápasy vonku a 2 zápasy doma.

#### Zápasy

#### Konečné poradie

## Referencie

## Externé odkazy
* avlh.cz
* hckosice.sk
* hckefans.blog.cz - HC Košice - Pride of East
* eliteprospects.com
* Stránky venované česko-slovenskej hokejovej lige 
* História československého a českého hokeja 
* cs.wikipedia.org 

Kategória:Ľadový hokej v 1974
Kategória:Ľadový hokej v 1975
Kategória:Sezóny HC Košice
Aithra (matka Thésea)

[náhľad|''Aithra a jej syn Théseus'', autor:[Laurent de La Hyre (1606–1656)]]
**Aithra** alebo **Aitra** (, ) je v gréckej mytológii dcéra troizénskeho kráľa Pitthea.

V mýtoch zastáva Aithra významné miesto a to predovšetkým preto, lebo sa s aténskym kráľom Aigeom (alebo s bohom Poseidónom) stala matkou Thésea, jedného z najväčších gréckych hrdinov. Keď Théseus uniesol krásnu Helenu (pred únosom Parida), jej bratia Kastor a Polydeukes ju zachránili a za trest odviedli jeho matku Aithru, ktorá potom musela Helene slúžiť ako otrokyňa.  Neskôr keď Paris uniesol Helenu do Tróje, Aithra ju nasledovala. 
Jej vnuci Akamas a Démofón ju potom pri dobýjaní Tróje oslobodili.

V príbehu antického autora Parthenia z Nikaie po tom, ako Paris uniesol krásnu Helenu, prišiel vnuk Aithry Akamas s Diomédom a do Tróje vyzvať kráľa Priama a jeho syna Parida, aby Helenu vydali. Kráľ Priamos si ich vypočul, ale oni ani napriek trpezlivému vyjednávaniu neuspeli. Počas rokovania uvidel Akamas dcéru kráľa Priama Laodiku a na prvý pohľad sa do nej zamiloval. Laodike sa Akamas tiež zapáčil a hneď sa s tým zverila svojej priateľke Filobii, manželke dardanského kráľa Persea, ktorý bol tiež na rokovaniach.

Filobia následne presvedčila svojho manžela, aby ich pozval do Dardanie, kde pripravili hostinu, počas ktorej Akamas a Laodika svoju lásku naplnili a po čase sa im narodil syn Mounitos, ktorého potom vychovávala Aithra.

Po páde Tróje sa Mounitos s Aithrou vrátili domov. Neskôr Mounitos zomrel počas poľovačky pri Olynte v Trákii na uhryznutie hadom a podľa Hygina si Aithra od žiaľu zo straty svojich detí zobrala život.
    
## Referencie a bibliografia

Kategória:Postavy gréckej mytológie
Kategória:Obete samovrážd v gréckej mytológii
Chamberí (stanica metra)

**Chamberí** je stanica metra v centre španielskeho hlavného mesta Madridu. V súčasnosti nefunguje pre cestujúcich, v roku 1966 bola zatvorená. Nachádza sa na linke 1 madridského metra medzi stanicami Bilbao a Iglesia.

## Dejiny
Prvú trasu metra v Madride otvoril 17. októbra 1919 kráľ Alfonz XIII. Viedla od stanice Sol (z námestia Puerta del Sol) na sever do stanice Cuatro Caminos. Trasa mala asi 3,5 km a 8 staníc, medzi ktorými bola aj stanica Chamberí.

V 60. rokoch 20. storočia bolo kvôli zvyšujúcemu sa počtu pasažierov rozhodnuté modernizovať linku 1, aby na nej mohli premávať nové súpravy s vyššou kapacitou, do šiestich vozňov dlhé. Na to bolo potrebné rozšíriť nástupištia všetkých staníc z doterajších 60 metrov, ktoré mali od otvorenia metra, na novú štandardnú dĺžku 90 metrov. Vzhľadom na technickú nemožnosť predĺžiť stanicu Chamberí a jej blízkosť ku staniciam Bilbao a Iglesia na oboch stranách, sa 22. mája 1966 ministerstvo verejných prác rozhodlo stanicu zatvoriť.

Stanica ostala nevyužívaná 40 rokov, pričom museli vlaky spomaliť, keď cez ňu prechádzali, kvôli čomu boli na uľahčenie ich pohybu orezané nástupištia. To, že vchody do stanice boli zamurované, umožnilo zachovanie mnohých predmetov z tej doby, ako billboardy, turnikety, a dokonca aj papierové peniaze. Stanica však bola nakoniec zvandalizovaná.

### Súčasnosť
V auguste 2008 bola znovuotvorená ako múzeum. Vstupné sa neplatí a návštevníci sa môžu prechádzať po priestoroch starej stanice a dostať sa až na nástupište. Koľajisko je od nástupišťa oddelené vysokou sklenenou stenou a tak návštevníci majú možnosť vidieť plnú prevádzku metra linky 1 - vlaky stanicu, samozrejme, míňajú.

V areáli sa nachádzajú staré mapy, tabule, nástenky a rôzne informácie, ktoré súviseli s chodom metra v Madride v minulosti.

Vstup do múzea sa nachádza na križovatke ulíc Calle de Luchana a Calle de Sta Engracia.

Okrem tejto stanice sa ako múzeum madridského metra používa aj *Nave de motores de Pacífico*, bývalá budova napájania.

## Galéria

File:Chamberi Anden 0 DSCF0682.JPG|Vchod do stanice z ulice
File:Chamberi Anden 0 DSCF0684.JPG|Tabuľa so stanicami (smer: juh)
File:Chamberi Anden 0 DSCF0689.JPG|Sklo oddeľujúce koľajisko
File:Chamberi Anden 0 DSCF0691.JPG|Projekcia na opačnom nástupišti


## Iné projekty

## Externé odkazy
* Stránka múzea (po anglicky)

## Zdroj

Kategória:Stanice madridského metra
Majstrovstvá Európy v hádzanej žien 2010

**Majstrovstvá Európy v hádzanej žien 2010** boli v poradí 9. Majstrovstvá Európy v hádzanej žien, ktoré organizuje Európska hádzanárska federácia (EHF). Konali sa v 3 dánskych a 2 nórskych mestách: Aarhus, Aalborg, Herning, Larvik a Lillehammer, od 7.19. decembra 2010, za účasti 16 tímov. Nováčikmi turnaja boli družstvá Čiernej Hory a Islandu. Nórsko získalo už svoj piaty titul (štvrtý v rade). Vo finále porazilo ďalšiu severskú krajinuŠvédsko. Pre strieborné Švédsko i bronzové Rumunsko to boli prvé medaily na európskych šampionátoch. 

## Kvalifikácia

EHF sa od týchto majstrovstiev vrátila ku kvalifikačnému systému spred roka 1996. Kvalifikácie sa okrem hostiteľa zúčastnili všetky družstvá, ktoré štartovali na predchádzajúcom šampionáte.

## Arény

## Nasadenie do výkonnostných košov
Družstvá pred žrebovaním, ktoré sa uskutočnilo 20. júla 2008,
boli nasadené v nasledujúcich výkonnostných košoch:

## Výsledky
### Základné skupiny

#### Skupina A

#### Skupina B

#### Skupina C

#### Skupina D

### Nadstavbové skupiny

#### Skupina I

#### Skupina II

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Pozri aj
* Majstrovstvá Európy v hádzanej mužov 2010

## Externé odkazy
* Oficiálna stránka ME 2010 (archive.org) 
* Oficiálna EHF stránka ME 2010 
* 
* 

## Zdroje
* ME 2010 na oficiálnej stránke EHF 
* ME 2010 na stránke todor66.com 
* Výsledkový buletín ME 2010 
* ME 2010 na stránke the-sports.org  

Kategória:Hádzaná v 2010
Kategória:Majstrovstvá Európy v hádzanej žien
Hádzaná
Hádzaná
Kategória:2010 v Dánsku
Kategória:2010 v Nórsku
Kategória:Šport v Aarhuse
Kategória:Aalborg
Kategória:Herning
Kategória:Šport v Larviku
Kategória:Športové podujatia v Lillehammeri
Trietylcitrát

**Trietylcitrát** (HOC(COOC2H5)(CH2COOC2H5)2) je ester kyseliny citrónovej. Je to bezfarebná olejovitá kvapalina prijemnej vône, v potravinárskom priemysle sa používa (prídavná látka **E1505**) na stabilizovanie peny, najmä ako podpora pri šľahaní vaječných bielkov. Používa sa tiež vo farmaceutických náterových hmotách a plastoch.

Trietylcitrát je tiež používaný ako zmäkčovadlo pre polyvinylchlorid a podobné plasty.

## Zdroj

Kategória:Citrany
Kategória:Potravinárske aditíva
Kategória:Etylestery
Kategória:Estery karboxylových kyselín
1505
Marc Lépine

**Marc Lépine** (rodený **Gamil Rodrigue Liass Gharbi**) (* 26. október 1964 – † 6. december 1989) bol kanadský masový vrah, ktorý na École Polytechnique, polytechnickej škole spriaznenej s Université de Montréal zastrelil štrnásť žien, zranil desať žien a štyroch mužov. Incident je známy ako "Montreal Massacre".

Jeho motívom bol boj proti feminizmu a nenávisť voči feministkám. Študentky, ktoré študovali na škole inžinierstvo, boli podla jeho názoru feministky. Po čine spáchal samovraždu.

Kategória:Masoví vrahovia
Kategória:Osobnosti z Montrealu
Kategória:Obete samovrážd
Malát citrátu vápenatého

**Malát citrátu vápenatého** je vo vode rozpustná vápenatá soľ kyselín citrónovej a jablčnej s premenlivým zložením a veľkou biologickou dostupnosťou.

Biologická dostupnosť malátu citrátu vápenatého je podmienená jeho rozpustnosťou vo vode a spôsobe jeho rozpadu. Pri rozpúšťaní uvoľňuje ióny vápnika a citrátovo-vápenatého komplexu. Ióny vápnika sú absorbované priamo bunkami sliznice čreva a citrátový komplex vstupuje do tela cez paracelulárne vstrebávanie.

Malát citrátu vápenatého je podobný jablčnanu vápenatému a ďalších vápenatým soliam. Podľa Európskeho úradu pre bezpečnosť potravín (EFSA) je malát citrátu vápenatého "o niečo málo biologicky dostupný" než iné vápnikové prípravky. Analýzou 15 randomizovaných štúdií sa došlo k záveru, že citrát trivápenatý sa vstrebáva 22% až 27% lepšie ako uhličitan vápenatý, či už na lačno alebo s jedlom.

## Referencie

## Pozri aj
* Citrát trivápenatý

## Zdroj

vápenatý
vápenatý
Kategória:Zlúčeniny vápnika
Adaptácia (stavebníctvo)

**Adaptácia v stavebníctve** je úprava objektu vzhľadom na jeho nové určenie bez zmeny jeho pôvodného vzhľadu. Zachováva sa jeho výška a pôdorys, upravujú sa predovšetkým jeho vnútorné priestory. Tieto zmeny na Slovensku podliehajú ustanoveniam Zákona č. 50/1976 Zb. o územnom plánovaní a stavebnom poriadku (stavebného zákona). Adaptácia vyžaduje ohlásenie stavebnému úradu (podľa § 57 Stavebného zákona) alebo stavebné povolenie (podľa § 58 Stavebného zákona).

## Referencie

## Zdroj
* 

Kategória:Stavebníctvo
Majstrovstvá Ázie v hádzanej žien 1987

**Majstrovstvá Ázie v hádzanej žien 1987** bol prvý turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Ammáne, v Jordánsku v dňoch od 15. augusta1. septembra 1987, za účasti 6 tímov. Titul získala domáca , ktorá vo finálovom stretnutí zvíťazila nad .

Ženský šampionát sa konal súbežne s mužským. Slúžil zároveň ako kvalifikácia ázijských družstiev na Letné olympijské hry 1988, ktoré hostil Soul. Keďže Kórejská republika bola organizátorom OH, kvalifikovala sa ne druhá Čína.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Externé odkazy
* Oficiálna stránka Ázijskej hádzanárskej federácie 

## Zdroj
* Majstrovstvá Ázie na stránke todor66.com 

Kategória:Hádzaná v 1987
Kategória:Majstrovstvá Ázie v hádzanej žien
Hádzaná
Adaptácia oka

náhľad
**Adaptácia oka** je schopnosť oka prispôsobiť sa veľkosti svetelného toku a farbe svetla. Oko človeka je schopné vnímať intenzitu osvetlenia v rozsahu 0,01 až 1000 luxov. Adaptácia na príslušnú intenzitu umožňuje orientáciu i v slabom osvetlení, pri silnom chráni sietnicu pred poškodením. Adaptačný systém optického systému ľudského oka tvorí:
* dúhovka - sústava svalov fungujúca na rovnakom princípe ako clona fotoaparátu. Reguluje veľkosť priemeru zrenice v rozpätí 2 až 8 mm a ovplyvňuje tak množstvo svetla, dopadajúce na sietnicu.
* samotné svetločivné bunky sietnice - tento systém je pomalší, ovplyvňuje okrem intenzity vnímaného svetla i jeho farbu (farebná adaptácia oka)
* samotné zrakové centrum v mozgu (adaptácia na úrovni centrálneho nervového systému, netýka sa priamo oka ako orgánu)

## Zdroj
* 

Kategória:Oko
Adaptačný syndróm

**Adaptačný syndróm** je komplexná fyziologická reakcia organizmu na stres. Má tri základné fázy:
* *poplachová fáza* - po krátkej šokovej fáze s poklesom krvného tlaku a centralizáciou obehu nastáva mobilizácia organizmu s rýchlou hormonálnou odpoveďou cestou ACTH → glukokortikoidy (kortizol), ktorého cieľom je pripraviť organizmus na záťaž (napr. zvýšením hladinu glukózy v krvi)
* *obranná fáza* - pokračuje aktivácia neuroendokrinného a imunitného systému
* *fáza vyčerpania* - kompenzačné mechanizmy vyčerpali svoje rezervy
Jednotlivé fázy sa aktivujú v rôznej intenzite a nemusia prebehnúť všetky, najmä ak stresový podnet pominie alebo je dostatočne kompenzovaný. Stupeň ich aktivácie závisí nielen na charaktere a sile stresového podnetu, ale i na samotnom jedincovi. V prípade, že adaptácia nie je dostatočná, jedinec je oslabený alebo stresový faktor príliš silný či dlhodobo pôsobiaci, môže prejsť do niektorej formy adaptačnej poruchy.

## Zdroj
* 

Kategória:Psychológia
Kolymská nížina

**Kolymská nížina** je nízko položená rovina na severozápade Jakutska, v povodí riek Alazeja, Boľšaja Čukočja a dolného toku rieky Kolymy. 

Tiahne sa sa na 750 km pozdĺž rieky Kolymy od Východosibírskeho mora po Čerského chrbát, medzi Alazejskou a Jukagirskou náhornou plošinou. Nadmorská výška je do 100 m s občasnými pahorkami dosahujúcimi výšku 200-300 m. Nížina je zložená z jazerno-riečnych piesočnato-hlinitých a hlinito-piesočnatých pôd (s mocnosťou približne 120 m). Podnebie je subarktické. Vyznačuje sa mrazovým a termokrasovým reliéfom s množstvom jazier a močiarov. Na juhu dominujú močiarne listnaté lesy a severne od 69° severnej zemepisnej šírky je tundra s trávou a kríkmi, ktorá smerom na severozápad prechádza do arktickej tundry. Nachádzajú sa tu pastviny sobov.

## Referencie

## Zdroj
* Boľšaja sovetskaja enciklopedija, heslo Колымская низменность

Kategória:Geografia Ruska
Kategória:Geografia Jakutska
Majstrovstvá Ázie v hádzanej žien 2000

**Majstrovstvá Ázie v hádzanej žien 2000** bol v poradí 8. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Šanghaji, v Číne v dňoch od 10.17. augusta 2000, za účasti 7 tímov. Čína organizovala ženský ázijský šampionát tretíkrát; predtým hostila toto podujatie v rokoch 1989 a 1993. Svoj ôsmy titul (ôsmy v rade) získala , ktorá vo finálovom stretnutí zvíťazila nad . Svoju druhú medailu dosiahla v podobe bronzu , keď v stretnutí o 3. miesto zvíťazila domácou .

Tento šampionát slúžil zároveň ako kvalifikácia na Majstrovstvá sveta 2001, ktoré organizovalo Taliansko. Kvalifikovali sa na ne 3 najlepšie družstvá.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

Poznámka: KĽDR sa vzdala účasti na MS, nahradila ju Čína.

## Externé odkazy
* Oficiálna stránka Ázijskej hádzanárskej federácie 
* Oficiálna stránka Čínskej hádzanárskej asociácie  

## Zdroj
* Majstrovstvá Ázie 2000 na stránke Japonskej hádzanárskej asociácie 
* Majstrovstvá Ázie 2000 na stránke todor66.com 
* Majstrovstvá Ázie na stránke Ázijskej hádzanárskej federácie *archive.org* 

Kategória:Hádzaná v 2000
Kategória:Majstrovstvá Ázie v hádzanej žien
Hádzaná
Kvarner

náhľad|Mapa Kvarnerského zálivu
**Kvarner** () je región v severnej časti Jadranského mora, medzi Istriou a severnou Dalmáciou v Chorvátsku.

Oblasť zahŕňa pobrežie a ostrovy Krk, Rab, Pag, Cres a Lošinj v Kvarnerskom zálive. Na severnom okraji leží významný prístav Rijeka, kde môžu kotviť aj veľké lode a ropné tankery.

Kvarner má stredomorskú klímu s miernou zimou bez snehu a horúcimi letami. Jadranské more v zime ohrieva a v lete ochladzuje ostrovy i pobrežie, čím prispieva k výborným
podmienkam pre letnú dovolenku. Častý zimný vietor na jar postupne ustáva a v letnom období fúka väčšinou len slabý vánok. 

## Vybrané turistické strediská
* Rijeka
* Crikvenica
* Novi Vinodolski
* Krk
* Malinska-Dubašnica
* Cres
* Pag

## Externé odkazy
* Kvarnerský región  - anglicky

## Zdroj

Kategória:Geografia Chorvátska
Majstrovstvá Ázie v hádzanej žien 2002

**Majstrovstvá Ázie v hádzanej žien 2002** bol v poradí 9. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Alma-Ate, v Kazachstane v dňoch od 26.31. júla 2002, za účasti 7 tímov. Nováčikom turnaja bolo družstvo Turkménska. Pôvodne sa mala zúčastniť aj KĽDR, ale pred samotným turnajom sa ospravedlnila. Prvýkrát sa konali ázijské majstrovstvá v Strednej Ázii, predtým sa organizovali len vo Východnej a Juhozápadnej Ázii. Titul získal domáci , ktorý vo finálovom stretnutí zvíťazil nad  a prerušil tak hegemóniu 8 prvenstiev svojho finálového súpera. 

Tento šampionát slúžil zároveň ako kvalifikácia na Majstrovstvá sveta 2003, ktoré organizovalo Chorvátsko. Kvalifikovali sa na ne 3 najlepšie družstvá.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

Poznámka: Kazachstan sa účasti na MS vzdal, nahradilo ho Japonsko.

## Externé odkazy
* Oficiálna stránka Ázijskej hádzanárskej federácie 

## Zdroj
* Majstrovstvá Ázie 2002 na stránke todor66.com 
* Majstrovstvá Ázie na stránke Ázijskej hádzanárskej federácie *archive.org* 

Kategória:Hádzaná v 2002
Kategória:Majstrovstvá Ázie v hádzanej žien
Hádzaná
FC Sion

**FC Sion** je klub pochádzajúci zo švajčiarskeho mesta Sion. Klub bol založený v roku 1909 a momentálne hráva najvyššiu Švajčiarsku superligu. Domáce zápasy hrávajú na štadióne Stade Tourbillon, ktorý má kapacitu 14 283 miest.

Najväčšími úspechmi tímu sú dva tituly vo Švajčiarskej superlige a 13 trofejí víťazov Švajčiarskeho pohára.

## Úspechy
* *[[Švajčiarska superliga]]*
** Víťaz (2): 1991/92, 1996/97
* *[[Švajčiarsky pohár]]*
** Víťaz (13): 1965, 1974, 1980, 1982, 1986, 1991, 1995, 1996, 1997, 2006, 2009, 2011, 2015
** Finalista (1): 2017

## FC Sion v európskych pohároch

zdroj: kassiesa.net
## Referencie

## Externé odkazy
* Oficiálna stránka klubu 
* FC Sion na soccerway.com
* FC Sion na Transfermarkt

## Zdroj

Kategória:Švajčiarske futbalové kluby
Kategória:Futbalové kluby založené v 1909
Sound Blaster Extigy

náhľad|Sound Blaster Extigy s diaľkovým ovládaním a napájacím zdrojom

**Sound Blaster Extigy** je externá USB zvuková karta od spoločnosti Creative Technology, ktorá bola uvedená v roku 2002.

Je to prvá externá zvuková karta od tejto spoločnosti. Bola určená predovšetkým pre notebooky a prenosné počítače. Súčasťou balenia bolo diaľkové ovládanie a sieťový adaptér. K počítaču sa pripájala cez rozhranie USB 1.0 alebo 1.1, ale dokázala fungovať aj samostatne bez pripojenia k počítaču ako externý Dolby Digital, resp. AC-3 dekodér, teda bolo možné ju pripojiť k televízoru alebo hernej konzole pomocou optického vstupu a na externé analógové reproduktory až do konfigurácie 5.1., nepodporuje však dekódovanie signálu DTS.

## Rozhrania
* S/PDIF optický a koaxiálny vstup a výstup 
* analógový výstup jack 5.1 (front, rear, center/LFE)
* linkový vstup, mikrofónový vstup
* výstup na slúchadlá
* MIDI vstup/výstup

## Pozri aj
* Sound Blaster

## Externé odkazy
* Podrobná recenzia (po anglicky)

Kategória:Zvukové karty
Majstrovstvá Ázie v hádzanej žien 1993

**Majstrovstvá Ázie v hádzanej žien 1993** bol v poradí 4. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Šan-tchou, v provincii Kuang-tung, v Číne v dňoch od 18.24. augusta 1993, za účasti dovtedy rekordných 7 tímov. Nováčikmi turnaja boli družstvá Kazachstanu a Indie. Čína organizovala ženský ázijský šampionát druhýkrát; predtým hostila toto podujatie v roku 1989. Svoj štvrtý titul v rade získala , ktorá vo finálovom stretnutí zvíťazila nad . Bronz získala prekvapujúco , keď v stretnutí o 3. miesto zvíťazila nad .

Prvýkrát sa ženský šampionát konal nezávisle od mužského. Slúžil zároveň ako kvalifikácia ázijských družstiev na Majstrovstvá sveta 1993, ktoré organizovalo Nórsko. Kvalifikovali sa na ne 2 najlepšie družstvá.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Pozri aj
* Majstrovstvá Ázie v hádzanej mužov 1993

## Externé odkazy
* Oficiálna stránka Ázijskej hádzanárskej federácie 

## Zdroj
* Majstrovstvá Ázie 1993 na stránke todor66.com 

Kategória:Hádzaná v 1993
Kategória:Majstrovstvá Ázie v hádzanej žien
Hádzaná
Oxylos (syn Haimóna)

**Oxylos** (, ) je v gréckej mytológii syn Haimóna, syna  Thoanta. (alebo podľa inej verzie syn Andraimóna)

Oxylos z rodu Heraklovcov, bol kráľom v Aitólii. Odtiaľ však musel odísť do vyhnanstva z dôvodu neúmyselného zabitia svojho brata Thermia, ktorého na hrách v Tébach zabil nešikovne hodeným diskom. (alebo podľa inej verzie Alkidoka, syna Skopia).

V čase keď sa Dóri s Heraklovcami chystali na ďalší pokus dobyť Peloponéz, stretol Oxyla pri putovaní jeden z ich vodcov Temenos, syn Aristomacha, ktorému veštba odporučila, aby si za vodcu zvolili trojokého a tak si zabezpečili úspech vojenskej výpravy. Keďže Oxylos putoval krajinou na koni (alebo oslovi), ktorý mal jedno oko, Temenos ihneď pochopil, že sa veštba vzťahuje na neho a následne ho presvedčil, aby sa k nim pridal.

Po úspechu vojenskej výpravy ho za podporu zvolili za kráľa Élidy, úrodnej krajiny na severozápade Peloponézu. Hneď ako sa Oxylos stal kráľom, usporiadal v Olympii hry, ktoré tam kedysi založil Herakles (alebo Pelops) a znova ich vrátil do povedomia ľudí. Hry v Olympii sa však po smrti Oxyla pre rozbroje v Grécku opäť nekonali. Obnovil ich až jeho neskorší potomok, élidský kráľ Ifitos.

Oxylos sa oženil s Pieriou a mal s ňou dvoch synov, Aitóla a Laia. Aitóla, ktorý zomrel mladý, rodičia pochovali neďaleko Olympie a ich druhý syn Laias sa stal dedičom trónu.  
  
## Referencie a bibliografia

Kategória:Postavy gréckej mytológie
Kategória:Vládcovia Élidy
Hajakawa SF kontesuto

**Hajakawa SF kontesuto** () je cena za najlepší sci-fi román udeľovaná nakladateľstvom Hajakawa v rokoch 1961 – 1992. Opätovne bola vyhlásená v roku 2012.

## Výhercovia

### [[1961]]
*Cena neudelená
*Čestné uznanie: 
**1. miesto: Jošio Jamada – *Čikjú egoizumu*
**2. miesto: Taku Majumura – *Kakjú aidea man*
**3. miesto: Aricune Tojota – *Džikan-hó* 
*Cena za snahu (dorjoku-šó): Sakjó Komacu – *Činihaweiwawo*

### [[1962]]
*1. miesto: neudelené
*2. miesto: neudelené
*3. miesto: Sakjó Komacu – *Očadzuke-no adži*; Rjó Hanmura – *Šúkaku*
*Čestné uznanie: Cucui Jasutaka – *Muki sekai-e*; Kuró Asa – *Heiwana šitai sakusen*; Jošio Jamada – *Furueru*;Aricune Tojota – *Kasei-de saigo-no...*

## Referencie


## Zdroj

Kategória:Science fiction ocenenia
Kategória:Literatúra v Japonsku
Majstrovstvá Ázie v hádzanej žien 2010

**Majstrovstvá Ázie v hádzanej žien 2010** bol v poradí 13. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Alma-Ate, v Kazachstane v dňoch od 19.25. decembra 2010, za účasti 8 tímov. Kazachstan organizoval ázijský šampionát druhýkrát, predtým ho hostil v roku 2002.
Všetky zápasy sa odohrali v jedinej aréne*Balwan Şolaq atındağı sport sarayı* s kapacitou 5 000 divákov na sedenie. Domáci  získal druhý titul, 8 rokov po tom prvom, keď tiež organizoval ázijský turnaj. Vo finálovom stretnutí zvíťazil nad .  

Tento šampionát slúžil zároveň ako kvalifikácia na Majstrovstvá sveta 2011, ktoré sa konali v Brazílii. Kvalifikovali sa na ne 4 najlepšie družstvá. 

## Výsledky
### Základné skupiny
#### Skupina A

#### Skupina B

### Play-off
#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Ázijskej hádzanárskej federácie 

## Zdroje
* Majstrovstvá Ázie 2010 na stránke todor66.com 
* Majstrovstvá Ázie 2010 na stránke Japonskej hádzanárskej asociácie 

Kategória:Hádzaná v 2010
Kategória:Majstrovstvá Ázie v hádzanej žien
Hádzaná
Majstrovstvá Ázie v hádzanej žien 1989

**Majstrovstvá Ázie v hádzanej žien 1989** bol v poradí 2. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Pekingu, v Číne v dňoch od 21.29. augusta 1989, za účasti 5 tímov. Jediným nováčikom turnaja bolo družstvo Hongkongu. Zápasy sa hrali iba v jedinej skupine bez následného play-off. Druhý titul získali hráčky Kórejskej republiky. Titul obhájila , ktorá zvíťazila vo všetkých stretnutiach.

Ženský šampionát sa konal súbežne s mužským. Slúžil zároveň ako kvalifikácia ázijských družstiev na Majstrovstvá sveta 1990, ktoré organizovala Kórejská republika. Keďže Kórejská republika postúpila priamo na MS ako víťaz LOH 1992, kvalifikovala sa ne druhá Čína.

## Výsledky

## Konečné poradie

## Pozri aj
* Majstrovstvá Ázie v hádzanej mužov 1989

## Externé odkazy
* Oficiálna stránka Ázijskej hádzanárskej federácie 

## Zdroj
* Majstrovstvá Ázie na stránke todor66.com 

Kategória:Hádzaná v 1989
Kategória:Majstrovstvá Ázie v hádzanej žien
Hádzaná
Decentralizované riadenie

**Decentralizované riadenie (systému)** je (v kybernetike) spôsob riadenia, pri ktorom je riadený systém (úplne alebo čiastočne) rozdelený na väčšie množstvo podsystémov, ktoré sú riadené (čiastočne alebo úplne) samostatne. Jednotlivé podsystémy sú teda riadené najmä na základe informácii z vlastného podsystému, informácie z iných podsystémov sa pri ich riadení používajú iba v obmedzenej miere a centrálne riadenie je obmedzené. 

Opakom je centralizované riadenie. Decentralizované riadenie môže byť aj adaptívne - pozri adaptívne decentralizované riadenie.

## Zdroj
*  (Poznámka: V online verzii tohto hesla je text výrazne skrátený oproti pôvodnému zneniu (hoci na to online nie je upozornené).)
* 

Kategória:Teória riadenia
Adaptívne riadenie

thumb|Algoritmus adaptívneho riadenia s referenčným modelom**Adaptívne riadenie** je (v kybernetike) systém riadenia, kedy sa na základe zmien vonkajších podmienok (vstupných dát) mení riadiaci systém tak, aby sa i napriek tomu splnili ciele riadenia. Adaptácia je zabezpečovaná spätnou väzbou. Existuje viacero druhov adaptívneho riadenia:
* nepriame adaptívne riadenie
** *samonastavujúce sa regulátory* 
* priame adaptívne riadenie
** *adaptívne riadenie s referenčným modelom* (MRAC; z angl. Model Reference Adaptive Control) - využíva adaptáciu založenú na definovaní požadovaných vlastností systému na základe referenčného modelu, používa sa napr. v systémoch leteckých autopilotov 
** *heuristické prístupy* - systémy s adaptáciou navrhnutou pomocou metód odvodených experimentom
* adaptívne riadenie s využitím informačných veličín - riadenie využíva pri výpočte výstupu pomocné informačné veličiny riadeného systému

## Zdroj
* 

Kategória:Teória riadenia
Aitólos

**Aitólos** (starogr. *Αἰτωλός* – *Aitólos*, ) môže byť v gréckej mytológii:
* syn élidského kráľa Oxyla, pozri Aitólos (syn Oxyla)
* syn Endymióna, syna élidského kráľa Aethlia, pozri Aitólos (syn Endymióna)
Majstrovstvá Ázie v hádzanej žien 2008

**Majstrovstvá Ázie v hádzanej žien 2008** bol v poradí 12. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Bangkoku, v Thajsku v dňoch od 21.30. novembra 2008, za účasti dovtedy rekordných 10 tímov. Nováčikmi turnaja boli až 4 družstvá: Irán, Katar, Vietnam a domáce Thajsko. Prvýkrát sa konali ázijské majstrovstvá v Juhovýchodnej Ázii. Dejiskom zápasov bola aréna Nimibutr Stadium. Svoj jubilejný 10. titul získala , ktorá vo finálovom stretnutí zvíťazila nad .  

Tento šampionát slúžil zároveň ako kvalifikácia na Majstrovstvá sveta 2009, ktoré sa konali v Číne. Kvalifikovali sa na ne 4 najlepšie družstvá.

## Aréna
Nimibutr.jpg

## Výsledky
### Základné skupiny
#### Skupina A

#### Skupina B

### Play-off
#### Stretnutie o 9. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Ázijskej hádzanárskej federácie 

## Zdroje
* Majstrovstvá Ázie 2008 na stránke Ázijskej hádzanárskej federácie *archive.org* 
* Majstrovstvá Ázie 2008 na stránke Japonskej hádzanárskej asociácie 
* Majstrovstvá Ázie 2008 na stránke todor66.com 

Kategória:Hádzaná v 2008
Kategória:Majstrovstvá Ázie v hádzanej žien
Hádzaná
Majstrovstvá Ázie v hádzanej žien 1995

**Majstrovstvá Ázie v hádzanej žien 1995** bol v poradí 5. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Soule, v Kórejskej republike v dňoch od 6.8. mája 1995, za účasti 4 tímov. Zápasy sa hrali iba v jedinej skupine bez následného play-off. Piaty titul v rade získala , ktorá zvíťazila vo všetkých stretnutiach. 

Tento šampionát slúžil zároveň ako kvalifikácia ázijských družstiev na Letné olympijské hry 1996 v Atlante i Majstrovstvá sveta 1995, ktoré spoločne organizovali Rakúsko s Maďarskom. Na LOH sa kvalifikovalo iba víťazné a na MS 3 najlepšie družstvá.

## Výsledky

## Konečné poradie

## Pozri aj
* Majstrovstvá Ázie v hádzanej mužov 1995

## Externé odkazy
* Oficiálna stránka Ázijskej hádzanárskej federácie 

## Zdroj
* Majstrovstvá Ázie na stránke todor66.com 

Kategória:Hádzaná v 1995
Kategória:Majstrovstvá Ázie v hádzanej žien
Hádzaná
Hekaté

thumb|Hekaté
**Hekaté**, alebo aj **Hekata**, () je starogrécka bohyňa križovatiek s troma hlavami, bola taktiež bohyňou prízrakov a kúziel, učiteľka a ochrankyňa čarodejníc, matka čarodejnice Kirké. V niektorých mýtoch sa zobrazuje v troch podobách - na ráno ako panna, na poludnie ako žena a večerom sa mení na starenu ktorej život vyhasína. 

V jednej variácii mýtu o Persefoné bola prostredníkom medzi Hádom a Démétér.

## Rodostrom

## Iné projekty

## Externé odkazy
* Hekate na Theoi Project 

Kategória:Grécke bohyne
Oxylos (syn Oreia)

[náhľad|''Hamadryáda'', autor:[Émile Bin (1825–1897)]]
**Oxylos** (, ) je v gréckej mytológii syn horského boha Oreia, je rustikálny boh horských lesov.

Oreios sa oženil so svojou vlastnou sestrou Hamadryadou. Spoločne boli potom rodičmi ôsmich dcér, tzv. Hamadryád; Aigeiridy, Ampelidy, Balanidy, Karyie, Kraneie, Moreie, Pteley a Syky. Hamadryády boli Dryády, ktorých život každej z nich bol spätý s určitou rastlinou, alebo drevinou.

V staroveku sa verilo, že keď človek vyťal strom, spôsobil tak smrť jeho dryáde. Ak to urobil so zlým úmyslom, musel počítať s tým, že ho postihne trest.

## Referencie a bibliografia

## Pozri aj
* Hamadryády

Kategória:Grécki bohovia
Adaptometer

**Adaptometer** je prístroj, ktorý sa používa v očnom lekárstve (oftalmológii) na určovanie rýchlosti prispôsobenia sa oka zmene intenzity svetla. Zisťuje, aký najnižší jas je ľudské oko ešte schopné vnímať. Využíva sa na diagnostiku šeroslepoty, nedostatku vitamínu A, retinitis pigmentosa a ďalších ochorení oka.

## Zdroje
* 
* 

Kategória:Oftalmológia
Kategória:Medicínske prístroje